Absa roep óók tjeks vaarwel | Netwerk24
Deur Elvira Wood 04 Junie 2020 07:08
Absa gaan die gebruik van tjeks uitfaseer.Foto: Argief
Die bank sê Woensdag in ’n e-pos aan kliënte dat “aangesien verbruikers voortdurend die gebruik van nuwe-generasie digitale betalings aanvaar en veiliger betaalmetodes verkies, het tjekgebruik met tussen 25% en 30% per jaar afgeneem, ’n tendens wat na verwagting sal voortduur.”
Die bank sê dat sekere tjekdienste egter al reeds teen 1 Julie 2020 uitgefaseer word. Dit sluit in:
Geen nuwe Absa-tjekboeke sal gedruk of uitgereik word nie. Banktjeks sal ook nie meer beskikbaar wees nie.
Kliënte sal nie meer kan versoek dat tjekdeposito’s vinniger verreken word nie; die standaard verrekeningstydperk van tien dae sal geld.
Kliënte sal nie meer kopieë van hul tjeks saam met hul state ontvang nie. Kopieë van die tjeks kan op Absa Online herwin word, of kliënte kan kopieë van hul tjeks deur hul bankiers of die Absa Inbelsentrum by 08600 08600 aanvra.
Absa is die tweede bank wat aangekondig het dat hy die gebruik van tjeks gaan uitfaseer.
Investec het einde Mei ook aangekondig dat hy dié produk uitfaseer. In sy geval sal hy reeds van 1 Augustus nié meer tjeks aanvaar nie.
Meer oor: Absa | Banke
Investec aanvaar nie meer tjeks